
Narva linnas Gerassimovi tn 5 detailplaneeringu keskkonnamõju strateegilise hindamise algatamata jätmine

1. ASJAOLUD JA MENETLUSE KÄIK

Narva Linnavolikogu 28.06.2007 a. otsusega nr. 280 on algatatud Narva linna Gerassimovi tn 5 maa-ala detailplaneering. Detailplaneeringu koostamise eesmärgiks on planeeritavale alale ehitusõiguse määramine elumajade (väikesed korruseelamud) ehitamiseks, vajadusel krundipiiride täpsustamine (krundi jagamine), sihtotstarbe muutmine (elamumaa), heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

Planeeritava ala pindala on ca 0,5 ha. Planeeritav ala asub Narva linnas Kreenholmi linnaosas, Gerassimovi tänava ääres, Võidu pargi vahetus läheduses.

Detailplaneeringu koostamise algataja on Narva Development Project OÜ, aadress on Tartu mnt 14, 10117 Tallinn, tel. 6108780. Detailplaneeringu koostamise korraldaja on Narva Linnavalitsuse Arhitektuuri- ja Linnaplaneerimise Amet, Peetri plats 5, 20308 Narva, tel. 3599050, e-post: info@narvaplan.ee. Detailplaneeringu koostaja on OÜ Narva Ehitusprojekt, Uusküla 23, 20204 Narva, tel. 3562900.

Kohaliku omavalitsuse kohustuseks on otsustada, kas  keskkonnamõju strateegilise hindamise läbiviimine on vajalik või mitte. Käesolevas asjas keskkonnamõju strateegilise hindamise läbiviimine detailplaneeringu koostamisel ei ole vajalik järgnevatel põhjustel: 

1. detailplaneeringuga ei kavandata tootmistegevust ega olulise keskkonnamõjuga ehitustegevust, millega kaasneks keskkonnaseisundi kahjustumist, sh vee, pinnase, õhu saastamist;

2. detailplaneeringu alal ega selle vahetus läheduses ei ole kaitstavaid loodusobjekte;

3. detailplaneeringuga kavandatav tegevus ei avalda olulist negatiivset mõju ümbritsevale linnakeskkonnale;

4. planeeritava ala liikluskorraldus ja parkimine lahendatakse detailplaneeringuga ja ei vaja eraldi keskkonnamõju strateegilist hindamist;

5. uusehitiste projekteerimise eel teostatakse alal võimaliku jääkreostuse väljaselgitamiseks vastavad uuringud.

2. ÕIGUSLIKUD JÄRELDUSED

2.1. Vastavalt Kohaliku omavalitsuse korralduse seaduse § 30 lõike 1 punktile 3 Valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 5  keskkonnamõju strateegilise hindamise algatamise või algatamata jätmise otsus peab sisaldama vähemalt: 1) strateegilise planeerimisdokumendi nimetust ja eesmärki; 2) strateegilise planeerimisdokumendi koostamise algataja, koostamise korraldaja, koostaja ja kehtestaja nime ja kontaktandmeid; 3) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsuse kuupäeva ja numbrit; 4) käesoleva paragrahvi lõikes 4 nimetatud asutuse ja isiku seisukohta keskkonnamõju strateegilise hindamise algatamise vajalikkuse kohta; 5) keskkonnamõju strateegilise hindamise algatamise või algatamata jätmise põhjendust; 6) strateegilise planeerimisdokumendi koostamise algatamise ja keskkonnamõju strateegilise hindamise algatamise või algatamata jätmise otsusega tutvumise aega ja kohta.

2.3. Vastavalt Keskkonnamõju hindamise ja keskkonnajuhtimissüsteemi seaduse § 35 lõikele 6 keskkonnamõju strateegilise hindamise algatamise või algatamata jätmise otsusest teatatakse 14 päeva jooksul otsuse tegemisest arvates ametlikus väljaandes Ametlikud Teadaanded ja vähemalt ühes üleriigilise või kohaliku levikuga ajalehes ning liht- või tähtkirjaga käesoleva paragrahvi lõikes 4 nimetatud asutusele ja isikule.

2.4. Vastavalt Narva Linnavolikogu 28.06.2007a. otsus nr 280 „Gerassimovi tn 5 maa-ala detailplaneeringu algatamine”

3. OTSUS

3.1. Mitte algatada Narva Linnavolikogu 28.06.2007a. otsusega nr 280 algatatud Gerassimovi tn 5 maa-ala detailplaneeringu keskkonnamõju strateegilist hindamist;

3.2. Gerassimovi tn 5 maa-ala detailplaneeringu keskkonnamõju strateegilise hindamise algatamata jätmise otsusega saab tutvuda Narva Linnavalitsuse Arhitektuuriametis vastuvõtuaegadel- esmaspäeviti kell 13.00-17.00; kolmapäeviti 10.00-12.00 ja 13.00-17.00;
3.3. Arhitektuuriametil korraldada keskkonnamõju strateegilise hindamise algatamata jätmise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4. RAKENDUSSÄTTED

4.1. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2. Korraldus jõustub teatavakstegemisest.

